Document ID: 32009R0439

32009R0439
L 129/1
SLUŽBENI LIST EUROPSKE UNIJE
23.03.2009.
UREDBA VIJEĆA (EZ) br. 439/2009
od 23. ožujka 2009.
o sklapanju Sporazuma između Europske zajednice i Vlade Ruske Federacije o suradnji u ribarstvu i očuvanju živih morskih resursa u Baltičkom moru
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 37. u vezi s člankom 300. stavkom 2. i prvim podstavkom članka 300. stavka 3.,
uzimajući u obzir prijedlog Komisije,
uzimajući u obzir Mišljenje Europskog parlamenta (1),
budući da:
(1)
Zajednica i Vlada Ruske Federacije postigle su i parafirale Sporazum o suradnji u ribarstvu i očuvanju živih morskih resursa u Baltičkom moru.
(2)
Sporazum predviđa tijesnu suradnju između Stranaka na temelju načela pravedne i uzajamne koristi u svrhu očuvanja, održivog iskorištavanja i upravljanja svim migratornim, povezanim i ovisnim stokovima u Baltičkom moru.
(3)
U interesu je Zajednice odobriti taj Sporazum,
DONIJELO JE OVU UREDBU:
Članak 1.
Sporazum između Europske zajednice i Vlade Ruske Federacije o suradnji u ribarstvu i očuvanju živih morskih resursa u Baltičkom moru odobrava se u ime Zajednice.
Tekst Sporazuma priložen je ovoj Odluci.
Članak 2.
Ovim se predsjednik Vijeća ovlašćuje imenovati osobu opunomoćenu za potpisivanje Sporazuma koji je obvezujući za Zajednicu.
Članak 3.
Ova Uredba stupa na snagu sedmog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 23. ožujka 2009.

Labels: 20
18
5
6